כליפי (ראפר)

יוני כליפי (ידוע בעיקר בשם משפחתו, כליפי; נולד ב-21 בספטמבר 1997) הוא ראפר ישראלי.

ביוגרפיה
כליפי גדל בקריית ביאליק (לה גם הקדיש שיר באלבומו השני) להורים גרושים, ושירת ביחידת 8200. 

כליפי החל את פעילותו בשנת 2017, תחת הצמד ״אפה וכליפי״. הצמד פרסם את שירם הראשון, ״ברוך הבא לישראל״. בשנת 2018, פרסם הצמד את אלבום הבכורה שלהם, ״טסט ראשון״, שכלל את הסינגלים ״ר.ע.ש״ ו״סופרמן״.

תוך כדי פעילותו בצמד,  פרסם גם כליפי את שירו הראשון, ״פעם ראשונה״. בשנה זו השתתף גם בדוקו הריאליטי של HOT, "ביטים", אולם החליט לפרוש ממנו בתחילתו.

ב-11 בינואר 2021 שחרר כליפי את אלבומו הראשון, "הכל על הבית", שהופק על ידי פורמן, זיו שחר וכליפי בעצמו. האלבום כלל את הסינגלים ״לעלות״ ו״1997״. באותה שנה שחרר גם את המיני אלבום ״1600 קמ״ש״, שהופק על ידי זיו שחר.

בינואר 2023 שחרר כליפי את השיר "לונדון פריסטייל", אותו כתב וצילם במהלך חופשה בלונדון.

ביוני 2023 שחרר את האלבום "כוכבים בחוץ", שהוא פרפזה על קובץ השירים הראשון של המשורר נתן אלתרמן, שנקרא באותו שם. האלבום הופק ברובו על ידי זיו שחר. האלבום כלל את הסינגלים "סטרטאפ" ביחד עם כהן, "קר מדי הלילה" ביחד עם ליעד מאיר ואת "שני ילדים", שכלל סימפול מהשיר ״פתאום״, של אלון עדר. מאוחר יותר יצא עם האלבום לסבב הופעות, בשם ״כוכבים בטור״.

כליפי משמש גם כמנכ״ל ומייסד שותף בסטרטאפ המוזיקלי ״״demos”, אשר משתמש באינטליגנציה מלאכותית כדי להפיק ביטים.

דיסקוגרפיה

אלבומי אולפן
 2018: טסט ראשון (כחלק מהצמד אפה וכליפי)
 2021: הכל על הבית
 2021: 1600 קמ"ש
 2023: כוכבים בחוץ

קישורים חיצוניים

הערות שוליים